เห็นร้านนี้มาพักนึงละครับ ไม่ได้แวะซักที
วันนี้ด้วยความหิวโซก็เลยลุยเลยฮะ 

โคตรจะดีงามกว่าที่จินตนาการมากมาย 
เมนูหมูทั้งหลายเลิศเลอ บรรยากาศร้านก็สุดๆ ไปเลย ชอบจริงจัง

สรุปนะฮะ
รสชาติอาหาร - เป็นร้านที่เน้นหมูย่าง ต้องบอกว่าหลากหลายและอร่อยดีทีเดียว หมูมีทั้งสามชั้น คอหมู หมักซอส 2 แบบ แบบสดก็มี ไก่หมักก็มี เนื้อสดก็มีเหมือนแถมเข้ามา กินกับน้ำจิ้มสูตรของร้าน หรือน้ำจิ้มสุกี้ก็อร่อย เข้ากันดี โดยรวมจัดว่าอร่อยดีเลย แต่ถ้าจะเยี่ยมกว่านี้ขอน้ำจิ้มแบบ Sukishi ได้มั้ยฮะ

บรรยากาศ - ดีมาก เกาหลีสุดๆ ลูกค้าส่วนมากก็เป็นเกาหลีด้วยสิ ร้านสีอึมครึมเหมาะแก่การปิ้งย่าง ฟังเพลงเพลินๆ ชิวๆ ชอบเลย

การเดินทาง - ลำบากนิดนึง ต้องมาแท๊กซี่หรือรถส่วนตัวเท่านั้น ที่จอดรถก็หาลำบากหน่อยๆ ถ้าไม่ใช่คนในพื้นที่ มาแท๊กซีดีกว่าฮะ

ความคุ้มค่า - ราคา 299 เฉพาะของคาว ถือว่าคุ้มดี เพราะนอกจากจะชูความเด่นเรื่องหมูย่างแล้ว เครื่องเคียงเกาหลีอื่นๆ ก็มี  พวกข้าวยำ พิซซ่าเกาหลี ไก่ทอด ข้าวปั้นเกาหลี กิมจิ กุ้ง หมึก หอย โอยละลานตา

โดยรวมๆแล้วมีสิเหน่เลยฮะสำหรับร้านนี้ คนชอบทานหมูน่ามาลองอย่างยิ่ง มากินมื้อเย็น จากนั้นหาที่นั่งดื่มต่อช่วงค่ำแถวๆโซนนี้ที่มีค่อนข้างเยอะ น่าจะลงตัวมากๆ
ส่วนตัวแล้วผมคงมาซ้ำอีก แต่อาจมาไม่บ่อยเนื่องจากเป็นคอเนื้อจร้าาา

สุดท้ายฝากเพจรีวิวเล็กๆ ไว้ดูเล่นเพลินๆ ชวนหิวด้วยนะจร๊าาา https://www.facebook.com/dakdakpaiher/